8

ISIGIDIMI SAMAXOSA, MARCH 1, 1875.

Imashini yokuceba Igusha.—Umfo abati ngu Mr. Douglass Mactavish usand’ ukuyila uhlobo olutile Iwemashini yokuceba igusha. Lomashini isebenza ngompunga. Ikauleza ngapezu kokomntu ukuceba, ize kanjalo idlulise ngokucokisa. Umntu oyiyililiyo usahambele kule koloni.

U-Mr. N. Falati uyazisa ukuba uwufumene umkondo we Dictionary ka Davis ayecela nge *Sigidimi* igama lomntu oyitnmele kuye. Uti ubone kufika incwadi ivela E-Natal esiti umbali wayo, loncwadi ifunwayo yashiywa nguye endlwini apo yena eyifumene E-Rini kuma Seminare akona.

Umntana otshe ngumlilo— E-Kapa ute u- mfazi otile ozipilela ngomsebenzi wezake izandla, wapuma ukuya kusebenza eshiya abantwana ababini endlwini, inkwenkwe nentombazana. Ite intombazana yabona imatshisi yamana idlala ngazo, kanti kuzakusuke kutshe ingubo zayo, nayo itshe ngokokude ife.

Umsindo—Kute E-Philipstown Ilawo ekutiwa ngu Kleinboy laba kusoloko limelwe lifundululwa liman’ ukulandelwa licatshukiswa lelinye abati ngu Adonisi esenziwa. butywala, engenanto kodwa yena U-Kleinboy. Ude omnye wacapuka wamwisa pantsi U-Adonise wakwela pezu kwake iminiti ezintlanu, kanti uzakuti esuka abe selefile. Usetolongweni ngoku U-Kleinboy.

Intlanganiso yamdoda akangela umahlulo wase Colesberg avumelene ngokuba atumele isicekwi government sokuba kumiswe umteto wokuba knngabiko namnye ontsundu oya kuvunyelwa ukuba atengise uboya nezikumba, nozigusha nozibokwe nokudla, ngapandle kokuba uke wacela imzume yokutengisa ngazo ezonto, kwafunwa umlungu omaziyo lomntu ukuba aze kungqina ukuba okwenene azibiwe.

Iqinga elihle—Kwezinye indawo ze United States zase America kuko umteto wokuba utywala bungafumane butengiswe kumntu wonke. Kuti ukuba umntu wasemzini ubeye kona wabutenga afakwe etolongweni ngalo lonke ixesha asanxilileyo, aze akuqabuka kubuzwe apo ebebutenge kona kuyiwe kubanjwa lomntu ubutengiseleyo abe nguye owohlwaywayo. Kuba njalo naxa umntu ebememele abanye esidlweni, kuti ukuba kuko isipitipiti lonke ityala laso limele yena.

Ababetwe ngumbane—U-Mr. A Tselanyane wase Graaff Reinet uti, Kuko indoda ebetwe ngumbane kunye nomfazi wayo nabantwana abane. Lusizi olukulu kuti. Londoda ibihlala E-diamond isebenza kumlungu kona. Lento ke ibehlele ngomhla 30 ka January, wababeta belele ebusuku. Kwabetwa netitshare yafa. Bati abantu bomnye umzi babona kusitsha indlu baya kukangela babona ititshare idle, abababona abanye, kanti abanye bapantsi kwamalahle sebengamatambo, basebe ncwaba olotutu.

Ukwabiwa kwabafundisi bama wesile— Kwintlanganiso ebise Rini kuvunyelenwe ukuba beme ngoluhlobo—E-Rini—W. Impey, W. Ty­son, Ezekiel Lones, Richard Hornabrook, John Sikwebu. E*-Salem* nase *Farmerfield—*John Ed­wards. *E-Bathurst* nase *Port Alfred—*John Longden, George A. Rose. *E-Fort Beaufort* nase *Alice* nase *Seymour—*W. C. Holden, Joseph Start. *E-Nxukwebe—*George Chapman, H. S. Barton. *E-Port Elizabeth—*Robert Lamplough, Joel Ndungane E-*Uitenhage—*William Seargent. E- *Cradock* —Arthur Brigg. *E-Somerset East—*George H. Green. *E-Graaff Reinet,* John Wilson, *E-Peddie* Edwin Gedye, Timothy Cresswell. *Erura—* James Lwana. *E-Qonce—*T. Chubb, Philip Tearle, Samuel Mtimkulu, Abraham Mabula. *E-Mkangiso—*William Holford. *E-Tamara—*S. Gasa. *E-Annshaw—*B. S. H. Impey. *E-Peuleni* —John Lwana. Kwa *Qoloqobo—*Boyce Mama, kwa *Matole—*James Mjila.

Leveki izayo imiselwe ukuba ibe yeyokubala zonke izinto ezikoyo kule Koloni, abantu nemfuyo yabo yonke.

U-Sir Benjamin Pine, I-Governor yase Natal kuvakala ukuba uya kunduluka ekupeleni kwale nyanga ukugoduka.

Ukubuyela kuka Langalibalele E-Natal, baninzi abati ngako akuyi kuvelisa ziqamo zilungileyo napakati kwabantsundu.

E-Burghersdorp.—Ilau elitile lifakwe eto- longweni karanelwa ukuba umfazi walo limxabele entloko ngomhlakulo.

E-Fort Jackson, pakati kwe Qonci we Monti, kuko Umxosa obanjwe wafakwa etolongweni ku- tandatyuzelwa ukuba udlise umfazi wake.

Isicaka esibe sisiwe ematyaleni E-Quenstown yinkosi yaso ngokusuka siyituke siyibete, sinikwe inyanga etolongweni sisebenza nzima, size ngo Mvulo, nolwe Sitatu, nolwe Sihlanu sipile ngamanzi ereise.

Abafuna umsebenzi—Siva ukuba kwela Ma- tebele kuko amadoda amawaka matatu aza kufuna umsebenzi kule Koloni, avume ukuza kuhlala iminyaka emibini nemitatu. Izizwe ezilapa ziza- kubona zishiywa zezipakati, ezona kube kusitiwa zisemva.

Inkomo Enenqondo.—Kute Pesheya E-Scot­land umfo otile ebeta umfazi wake endle, kuko umhlabi wenkomo obukufupi, yambona imazi etile ebitandwa kakulu ngulo mfazi, yaseliyi kumbula londoda imkusela umfazi imlwela, yada indoda yazisindisa ngokubaleka.

Pakati E-Africa—Abaleseshi betu baya kuvuya ukuba isikolo ebekufunwa ukuba sibe pakati E-Africa sibe sisaziseleli sika Dr. Living­stone sekuvunyelwene ukuba sime. Baya xakazela kunene ukulungisa. Siya temba ukuba kwesizayo *Isigidimi* soba nokuyibalisa imbali yaso kangangoko kusaqubeke ngako.

U-Nobenguni inkosi yamatebele, unyana ka Mzilikazi uti uyakuvuyela ukutunyelwa kwaba- fundisi ezweni lake. Ubanike imvume ukuze bashumayele, kodwa ke bangamangaliswa xa bangaguqukiyo kuba lento umntu ontsundu asinto ivumayo ukupulapula xa kutiwa mayilahle amasiko amadala akowayo itabate amatsha, ayifani nomhlope. Uti kanjalo abelungu abasukuba behamba elizweni lake uya kuba kusela abancede xa anako, ukuba abayapuli imiteto yake ngexesha abakona.

ISIKOLO SAPESHEYA KWE NCIBA.

Aba Pesheya kwe Nciba, nabanye abakangele ukwa kiwakwesi sikolo, bovuya ukuva ukuba U-Dr. Stewart ulindelwe kule nyanga sikuyo. Bovuya kanjako ukuva ukuba uzuze E-Scotland imali ekwangangaleyo yabutwa pesheya kwe Nciba le ise ise bakini E-Q.once. Uletyaziswe ixesha elide ngapezu koko ebelindele ngenxa yomsebenzi omkulu awufumanayo ngokwakiwa kwesinye isikolo esikulu entla E- Zambesi. Oku kulityaziswa kwake kube yinzuzo kwesi sase Nciba isikolo, kuba endaweni yo- kuba kuqalwe ngomzi omncinane owa kiwe ngeponti ezi £1500, kosuselwa ngonobom weponti ezinga £3000.

Akanelanga ukufumana imali yodwa, usele fumene umkandi wentsimbi, nomenzi we nqwelo osele lapa, abazakufundisa lomashishini. Kuko nabaki abafunyenweyo bokusaka esi sikolo. Soqalwa ukwakiwa kwa kamsinya’akufika U-Dr. Stewart.

UMZILIKAZI.

Umzilikazi waye ngunyana wenkosana yama Zulu abati ngu Matshobana. Imini zobuncinane bake wazicitela E-Natal, nakwindawo ezimelene nayo. Kwati ukuqala kokuza kuvelela kuka Mzilikazi woyiswa ngu Tshaka eyona nkosi yabinkulu kuma Zulu. Wenziwa ke yena inkosana yomkosi otile, kwaza ngenxa yokukalipa kwake waduma kakulu, lamtanda kunene eloqela wayelipete. Ngamhla utile watunywa ukuba aye kulwa nesizwe esasigama kwindawo akuyo U-Tshaka. Akusoyisa umnene, endaweni yokugoduka wasinga ngasentla weza kungenela esisizwe sama Betshwana kutiwa ngama Bakhatla, eloxa, sikule ndawo kutiwa ngoku yi Transvaal. Abemi bakona babaleka balishiya naye ilizwe labo nenkomo zabo, kwacitakala nemisetyenzana yabo yokukanda intsimbi nobedu, neyo kubaza imiti. Ngexesha ayemi apo ake lamacala etyalike yase England neyase America alinga ukutumela abafundisi kona, kodwa akanceda nto. Kanjalo kulo ndawo U-Mr. Moffat wamtyelelela kwade kwakabini. Mayela kumnyaka 1836 wakupa U-Mzilikazi amadoda amabini ukuba aye kubona isikolo sase Kuruman, amanye akwamabini aye E-Kapa. Kwaqondakala ukuba utandene nabelungu nentlalo yabo, nokoke akuqubayo ukutshabalalisa ezinye izizwe njengokungati alikange litetwe kuye Ilizwi Loxolo.

U-Berend Berend inkosi yama Griqua yake yazilinga ngo Mzilikazi, ikumbula ukuba ibisand’ ukoyisa Amantati. Wawangenela ama Tebele watimba iqela elikulu lenkomo zawo. Wati xa agodukayo, afika ebusuku Amatebele abuya azitabata ezonkomo awugxota lomkosi.

Wati kanti U-Tshaka akayilibele lento yokubaleka kuka Mzilikazi. No Dingana owalandela U-Tshaka wahlala esayikumbula. Ezinkosi zimbini zamane ukutumela imikosi iya kulwa naye, noko ayenza nto. Abona bantu bade bamshenxisa kwelozwe ngama Bulu amfikela ngomnyaka 1836. Ukunduluka kwake E-Transvaal wasingisa ngase Zambesi, efuna ukuze ayi- wele. Akabanga nakuyifeza londawo ngokusuke avukelwe ngunyana wake, owayefuna ukulinganisa uyise. Lonyana wahlaula ngobom bake nobabo bebengecala lake. Enye into eyamtintelayo yi *tsetse,* isibane esitile selozwe esibulala inkomo. Wasele sima xe pakati kwama Makshona nama Makala, wazicita ezo zizwe njengama Betshwana. Akuba enexeshana kona waqonda ukuba abafana bomkosi wake bafuna ukuzitanda intombi za Makala, waselenika umteto wokuba mazibulawe.

Ate ama Bulu amlandela epetwe ngu Hendrike Potgieter. Efikile atimbe iqela lenkomo, kanti azakuti xa agodukayo, afikelwe ngumkosi otile wa Matebele opetwe ngu Sokindaba ubuye uzitabate inkomo uyibulale inxenye yawo. Ababeko kulo mkosi bazuza imbeko enkulu pakati kwam akowabo. Akabuyange amkataze u-Mzilikazi Amabulu emva koko.

Ngomnyaka 1855 U-Mr. Moffat wabuya waha.

*Inxalenye yendaba yikangele kwezihlo- nyelweyo.*